Last saved by: dagmara

04.10.2009.

13 - Сýрат Арра1д /Къовкъар/
/Мадийнатахь доьссина ‚ 43 аят ду/
Аллах1а ц1арца дόзадόцуш шортá а , даимнá а болу къинхéтаман Дá волчу

1.Алиф-лáм-мийм-рá . /Аллах1 т1ех дика хууш ву Шéна цáрех луург/ . Х1орш /Дéлан/ жайнан áяташ ду . Шá хьан Дéлéра хьоьга доссийнарг - /шéкό йόцуш/ бакъдерг ду , делахь а дукхах болу нах /тéшам/ ца тéша /и Цуьнгара хиларх/ .
2.Аллах1 ву Шá стигланаш айъинарг /уьш совцийна/ шуна гуш г1ортόраш йόцуш , /Шéца дόг1учу куьцара/ 1арша т1ехь Шá д1атарвелларг . Малх а , бутт а муьт1ахь бина Цо /пайданна/ , /цаьршиннах/ х1όр лéлаш ду ц1етоьхначу хáнналц . Цо лéладо /д1акхоьхьу массό а/ г1уллакх . Цо билгалдо áяташ . Шун догтешийта шайн Дáлла дуьхьал кхéтарх .
3.Иза ву Шá лáтта даржийнарг а , цу т1ехь /даккхий/ лаьмнаш а , /лéлаш/ тáтόлаш а хилийтинарг а , Цо хилийтина цу т1ехь массό а стоьмех ши тайпа . Цо хьулдо буьйсанца де . Баккъалла а цу чохь билгалόнаш ма ю ойлаечу нáхана .
4.Лаьттахь /тайп-тайпана/ дáкъош ду /вовшашна/ лýлахь , кемсийн бошмаш ю , ялта ду , хурманаш ю /цхьа орам болуш/ курсе /ц1евнé/ ерш а , /цхьа орам болуш , цхьалха г1ад долуш бен/ йόцурш а . Цунна /хьахийначунна/ хи дуьллу /туху/ цхьана хица . Óха цáрех цхьаерш вýкхáрел /чόмана/ г1όли йо яарехь . Баккъалла а цу чохь билгалонаш ма ю хьéкъалéчу нáхана .
5.Хьо /цéран цатéшарх/ цецвáлахь , /инзарé/ цецвáлар /хьакъ долуш/ цéран къамел ду-кх :"Тхоьх лáтта хилча , баккъалла а тхо керлачу кхолларехь /хир/ ду тов ?" . Уьш - шайн Дéлах шаьш цатешнарш бу , уьш - цéран кόчахь /логах/ буржалш /хир/ ду , уьш /жоьжахатин/ ц1еран дай /хир/ бу , уьш гуттар /1ийр/ бу цу чохь .
6.Цáра хьо сихво вόчуьнца дикачул хьáлха . Бакъдолуш , цáрел хьалха д1адахна масалé /долу къиза/ та1зарш . Баккъалла а хьан Дéла , нáхана цéран зуламна гечдеш ма ву. /иштта/ Баккъалла а хьан Дéла буьрса та1зар деш ма ву . 
7.Шаьш /Дéлах/ цатешначáра όлу :"Цунна т1е шен Дéлéра /цхьа/ билгало йоссийнéхьáра" . Баккъалла а хьо /та1зар хирг хилар/ д1ахьедархо ву . Х1όр къоманна /уьш/ нисбийриг /вόг1ур/ ву .
8.Аллах1ана хаъа х1όр стечо /шен кийрахь/ лéлош дерг /х1ун бéра ду/ , /хаъа/ кийранаш шá эшόриг а , совдоккхург а . Массό а х1ума Цунна гергахь бáрамца /дόзанца/ ду .
9./Иза/ Къайлах дерг а , гучохь дерг а хууш верг а ву , воккха верг а , лакхаваьлларг а ву .
10./Далла/ Цхьатерра /хууш/ ву шоьх шá /щен/ къамел хьулдинарг а , шá и гучудаьккхинарг а , и шá буьйсанна хьулвелларг а , дийнахь гуш воьдург а . 
11.Цунна /адамна/ шен хьалхáхулá а , шен т1éхьáхула а /хийцалуш/ лéларш /малийкаш/ ду , шаьш иза ларвеш Аллах1ан омрунца . Баккъалла а Аллах1а ца хуьйцу нáхаца /цéран хьόлах/ дерг , цáра хийцалц шайн дог1машца дерг . Аллах1ана лиъча нáхаца /цхьа/ вόниг , /т1аккха/ юхатόхар дац цунна , царна вац Иза воцург /цхьá/ эла .
12.Иза ву Шá шуна кхéрамнá а , догдáхарнá а ткъес гойтург а , /дог1анах юьзна/ еза мархаш кхуллург а .
13./стигал/ Къовкъарό теспахь до Цунна хастам барца , малийкаш Цуьнах кхéрарна . Стелахаьштигаш дохкуьйту Цо , /т1аккха/ уьш тýху Цо Шéна луучунна , уьш Аллах1ан хьокъехь къуьйсуш болуш , Иза г1ýда /кийтарло/ ч1ог1а дерг ву . 
14.Цуьнга бу бакъ /болу/ кхайкхам . Шаьш И /Аллах1/ витина /ц1уйш/ кхойкхурш - цáра жоплур дац царна /цхьанá а/ х1уманца , шен ши кáна хинé кховдийначунна - и шен бете кхачийтархьама - /хинό лур дерг/ санна бен , /ткъа/ иза дац цуьнга кхόчур долуш . /Дéлах/ Цатéшачéран до1а дац тилар чохь бен .
15. Аллах1ана /сужда деш/ горадоьду шá стигалшкахь а , лаьттахь а /мел/ дерг /шен/ лаамехь /долуш/ а , /ца даьлла/ лаамзá а , /иштта/ цéран 1индаг1аш а /доьду суждане/ 1уьйраннá а , суьйраннá а .
16.Ахь áла /цаьрга/ :"Мила ву стигалшин а , лаьттан а Дéла ?" . /цара жоп ца лахь/ Ахь áла :"Аллах1 ву" . Ахь áла :"Аш /мýха/ лецна ткъа Иза вόцург вéрасаш , шайн дόлахь шайн дог1машна пайда бар а , зен дар а дόцуш /болу/ ?" . Ахь áла :"Вуй ткъа цхьатерра б1аьрзéниг а , б1аьрсадерг а , йа буй ткъа цхьатерра бόданаш а , серлό а ?" . Йа Аллах1ана дéкъахой бина цáра , шаьш Цуьнан кхолларах тера /дерг/ кхоьллина /болу/ , т1аккха царна /и ши/ кхоллар /цхьатера/ тарделла ? Ахь áла :"Аллах1 ву массό а х1ума кхоьллинарг , Иза ву цхьаъ верг , нуьцкъала верг"
17.Цо доссийна стиглара /дог1ан/ хи , /т1аккха эха/ доладелира /хин/ хершанаш шен бáрамца , йаьхьира 1овраша /шайна/ т1ехула йаьлла чопа . Ша цáра хазалла йа /кхин/ дика /пайден дерг/ лоьхуш ц1ергахь йáгόчух а ю цуьнах тера /йолу/ чопа . Иштта /цуьнах терра/ Аллах1а /масална/ дáладо бакъдерг а , харцдерг а . Чопа эрна /хилла/ д1айоьду , ткъа нáхана пайдабийриг лаьттахь дуьсу . Иштта Аллах1а дáладо масалш .
18.Шаьш шайн Далла /муьт1ахьаллийца/ жоп деллачарна /ялсаманин/ дика ду , /ткъа/ шаьш Цунна жоп ца делларш - баккъалла а цéран дόлахь лаьттахь мел дерг а , цуьнца /кхин/ оццул а хилча , цáра и /1áзапах хьалхабовлархьама/ махийна лур ма дара . Уьш - царна вон хьéсап /хир/ ду , цéран боьрзийла жоьжахати ю . Ма вон /кечбина/ мотт бу-кх /и/ . 
19.Шá хууш верг , баккъалла а хьоьга хьан Дéлéра доссийнарг бакъ хилар , ша /бакъдолчух/ б1аьрзе верг санна ву ткъа ? Баккъалла а хьéхам оьцу /Дéлан áйатех/ хьéкъалан дайша .
20.Шаьш Аллах1ан /бина/ ч1áг1ам кхочуш беш а , барт ца бόхош а болу 
21.Шаьш Аллах1а шá хоттарца омру динарг /гергарло/ хуттуш /лéлош/ а , шайн Дéлах кхоьруш а , вон хьéсапах кхоьруш /ийзалуш/ а болу .
22.Шаьш шайн Дéлан юьхь лууш сатоьхнá а , ламаз х1оттийнá а , Óха шайна деллачух къайлах а , гучохь а харж йинá а , диканца вон юхатýхуш а болу . Уьш - царна /ялсаманин/ х1усаман т1аьхье  -
23.дáхаран / « 1адн » - όлу/ бошмаш ю . Цу чу г1ур бу уьш а , цéран дайшхá а , цéран зударшхá а , цéран т1аьхьéнашхá а дика /ийманца/ хилларш а , шайна массό а не1арéхула /уьш дéкъал беш/ малийкаш т1едόг1уш /шаьш олуш/
24."/Дéлéра/ Салам /мáршалла/ ду шуна аш /халόнашна/ сатόхарна . Ма дика х1усаман т1аьхье ю-кх /и шуна хир йолу бошмаш/"
25.Шаьш Аллах1ан /бина/ ч1áг1ам бόхош а , цуьнан барт хиллачул т1аьхьа , Аллах1а шá хоттарца омру динарг /гергарло/ хéдош /ца лéлош/ а , лаьттахь бόхамаш беш а берш , уьш - царна не1алт ду , царна вон х1усам ю .
26.Аллах1а Шéна луучунна  рицкъанна шортό а йо  , /иштта/ гаттό а йо . Уьш баккхийбийра дуьнéнан дáхарах , /ткъа/ дуьнéнан дáхар /ма/ дац эхартахь /долчуьнца дуьстича к1еззиг долу/ зовкх бен .
27.Шаьш /Дéлах/ цатешначáра όлу :"Цунна /элчанна/ т1е шен Дéлéра /йолу/ цхьа билгалό йоссийнéхьáра" . Ахь áла :"Баккъалла а Аллах1а /шоьх/ Шéна луург тилá а во , шá /Дáлла/ т1евирзинарг цуьнга /динé/ нис а во . 
28.Шаьш /Дéлах/ тешнарш а , шайн дегнаш Аллах1 хьéхорца парг1ат довлурш а /нисбо Цо/ . Вá /нáх/ ! Аллах1 хьéхорца парг1ат довлу /шуна/ дегнаш !
29.Шаьш /Дéлах/ тешнарш а , диканаш динарш а - цáрна /зовкхé/ дéкъалаллá а , хаза /йолу/ боьрзийлá а ю .
30.Иштта /хьоьл хьалхарнаш санна/ , Óха вахийтина хьо - бакъдолуш шел хьалха къаьмнаш д1адахначу - къόмé , хьоьга цáрна дешийтархьама Óха шá хьоьга хьехнарг . Уьш цатéша Къинхéтамéчух . Ахь áла :"Иза сан Дéла ву , кхин дéла вац Иза вόцург , Цунна т1етевжина со , Цуьнга ду сан /дохкόваьлла/ юхаверзар" . 
31.Баккъалла а /цхьана/ къуръано шеца лаьмнаш меттах-хьáдича , йа шéца латта декъча , йа шéца белларш бистихилийтача /т1аккхá а х1ара къуръан бен хир ма дáцара и/ . Мелхό а , Аллах1ан ду дерригé а г1уллакх . Ткъа шаьш /Дéлах/ тешначарна ца хиъна тов , баккъалла а Аллах1ана лаъахьáра Цό берригé а нáх нисбина хир барий ? Шаьш /Дéлах/ цатешнарш бу шаьш динарг бахьанехь шайна т1ебόг1у бόхам /бáла/  ца соцуш , йа шайн х1усаман юххехь буссуш /и бόхам/ , Аллах1ан ч1áг1ό йáллалц . Баккъалла а Аллах1а ца йόхайо /Ша/ йиллина хан .
32./Дéлόра/ Бакъдолуш , /хьоьх сана ма/ кхаьрдина /ца баьшна/ хьоьл хьалхарчу элчанашхá а . Ас /нисбала/ хан елира шаьш /Дéлах/ цатешначáрна . Т1аккха /нис ца белча/ Ас /та1зарца/ схьалийцира уьш , /ткъа/ мýха дара Сан та1зар ?   
33.Шá И х1όр синна цό динчуьнца /и хууш/ т1ех1оьттина /тергό еш/ верг /ц1уйх тера ву тов/ ? Цáра бира Аллах1ана дéкъахой . Ахь áла :"Бийца уьш /муьлш бу/ ! Йа аш д1ахоуьйту /те/ Цуьнга , лаьттахь /долчух/ Цуна ца хуург , йа дашах /харц/ гуш дерг ?" . Мелхό а , хазйина шаьш /Дéлах/ цатешначарна шайн /къамéлан/ мекарло . /Дáла/ Юхатуьйхира уьш /нийсачу/ новкъах . Ша Аллах1а тилόриг /милла велахь/ , цуьнан вац /цхьá/ нисвийриг .
34.Царна 1áзап ду дуьнéнан дáхарехь , /Дéлόра/ эхартаан 1áзап сов хала /деза/ ма ду . Цéран /ма/ вац Аллах1ах /шаьш/ ларбийриг .
35./Дéлах/ Кхоьручáрна ч1áг1ό йинчу /ялсаманин/ бéшан масал /куц/ , шéна к1елахула тáтόлаш лéлаш /йолу/ : цуьнан даъар дáимна /хир/ ду , цуьнан 1индаг1 а /иштта/ . Иза шаьш /Дéлах/ кхийранчéран чаккхé ю , керстачéран чаккхé /жоьжахатин/ ц1е ю .
36.Шаьш Óха шайна /хьалха/ жайна делларш , баккхийбуьйш бу хьоьга доссийначух . Тόбанашха /цхьаберш/ шаьш цуьнан цхьадерг т1е ца оьцуш бу . Ахь áла :"Баккъалла а соьга омру дина , ас Аллах1ана 1ибáдат дарцá а , ас Цунна дéкъахό ца варцá а , Цуьнга кхойкху ас , Цуьнга ду сан верзар а"
37.Иштта , Óха доссийна и /къуръáн/ 1арбийн /маттахь/ хьукма /хилла/ . /Дéлόра/ Хьо цéран лаамашна /дéзаршна/ т1аьхьах1оттахь , хьайга /бакъдерг/ хаар деанчул т1аьхьа , хьан /хир ма/ вац Аллах1ера вéрас /г1оьнчá/ а , /хьо/ ларвийриг а .
38./Дéлόра/ Бакъдолуш , Óха бахкийтина хьоьл хьалха элчанаш , Óха хилийтира царна зударий а , т1аьхьé а . /цáрех цхьанá а/ Элчанна /карахь/ ца хилла /цхьá а/ билгало йáлόр Аллах1ан пурбанца бен . Х1όр хáнна /шен/ тептар ду .  
39.Аллах1а /цуьнах/ Шéна луург  д1адойъу , /Шéна луург/ ч1аг1до . Цуьнгахь ду /хьáдеш доцу/ нáна жайна .
40.Óха хьýна гайтахь , Тхаьш царна /1áзапах/ ч1áг1ό еш долу цхьадерг , йа Óха хьо /цул хьалха/  д1акхалхавахь , баккъалла а хьýна т1ехь д1акхайкхор ду , Тхýна т1ехь хьéсап дар ду . 
41.Царна /маккин ох1лунна/ ца гина /тов/ , баккъалла а Тхо /цéран/ лаьттé дáхкар и шен йисташкара /цéран дόлара/ эшош ? Аллах1а кхел йо , Цуьнан кхéлана /цхьá а/ юхатýхург вац . Иза хьéсап чехка долуш ву .
42.Бакъдолуш , шаьш цáрел хьалхарчáрá а йира /шайн элчанашна/ мéкарло , /амма/ Аллах1ан ю ерригé а кийтарло , Цунна хаа х1όр синό лéлόриг , керстанашна хуур ду хьáнна ю /эхартан/ х1усаман т1аьхьé .
43.Шаьш /Дéлах/ цатешначáра όлу :"Хьо /Аллах1ан/ гéланча вац" Ахь áла :"Тоьар ву сýнá а , шунá а юккъехь теш /хила/ Аллах1 а , шéгахь жайнан 1илма дерг а"  

06,10,2009